**KOMUNALAC ROVIŠĆE d.o.o.**

**Trg hrvatskih branitelja 2**

**43212 Rovišće**

**OIB: 06590996723**

Rovišće, 14. listopada 2024.

Na temelju članka 30. stavka 1. i 2. Zakona o komunalnom gospodarstvu („Narodne novine“ broj 68/18, 110/18 i 32/20) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09) upućuje se

**J A V N I P O Z I V**

**za savjetovanje s javnošću u postupku donošenja** **Općih uvjeta**

**isporuke usluge javne tržnice na malo**

Općim uvjetima isporuke usluge javne tržnice na malo (u daljnjem tekstu: Opći uvjeti) utvrđuju se uvjeti obavljanja prometa robe na malo i pružanja usluga na tržnici na malo u Općini Rovišće, kojima upravlja trgovačko društvo Komunalac Rovišće d.o.o., Trg hrvatskih branitelja 2, 43212 Rovišće, i to:

- Uvjeti i način pružanja odnosno korištenje komunalne usluge,

- Način rada i poslovanja javne tržnice na malo,

- Način, uvjeti i cijene korištenja tržnih usluga

- Tehnička sredstva i uređaji

- Zdravstvene, sanitarno-higijenske i tehničke mjere

- Pravila ponašanja na javnim tržnicama na malo,

- Radno vrijeme javne tržnice na malo,

- Završne odredbe.

Nacrt Općih uvjeta isporuke usluga javne tržnice na malo pripremljen je u skladu sa odredbama Zakona o komunalnom gospodarstvu i kao takav prethodno teži savjetovanju sa javnošću kako bi javnost dobila priliku iznesti svoje prijedloge. Nakon provedenog savjetovanja Nacrt općih uvjeta isporuke usluga javne tržnice na malo podnosi se Općinskom vijeću Općine Rovišće na prethodnu suglasnost kako bi isti mogao stupiti na snagu.

Ovim putem se poziva zainteresirana javnost – trgovačka društva, građani, udruge, građanske inicijative, zaklade, javne i privatne ustanove, svi zainteresirani koji svojim prijedlozima i sugestijama mogu pridonijeti donošenju kvalitetnijeg Nacrta općih uvjeta isporuke usluga javne tržnice na malo da se odazovu.

Svoje prijedloge, primjedbe i komentare možete u pisanom obliku na popunjenom propisanom obrascu poslati redovnom poštom na adresu Komunalac Rovišće d.o.o., Trg hrvatskih branitelja 2, 43212 Rovišće (s naznakom: "Savjetovanja s javnošću – Nacrt Općih uvjeta isporuke usluga javne tržnice na malo) ili na email adresu komunalac.rovisce@gmail.com zaključno sa 14. studenim 2024. godine.

Svi u roku pristigli prijedlozi razmotrit će se, a oni prihvaćeni, ukomponirati u konačni Nacrt teksta Općih uvjeta koja će se proslijediti Općinskom vijeću Općine Rovišće na donošenje.

Po isteku roka za dostavu mišljenja i prijedloga izradit će se i objaviti Izvješće o savjetovanju sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenoj mrežnoj stranici Općine Rovišće www.opcina-rovisce.hr

#  DIREKTOR

#  Andrija Jendrek